Qniepen — ħi Beatitudnijiet Sib Għajnsielem - Għawdex invokazzjonijiet lill-adonna Il-Qniepen li tbierku fl-14 ta' Awwissu, 2011 għall-Knisja Parrokkjali ta' Għajnsielem għandhom għalik SEJĦA DOPPJA — sew bil-ħoss tagħhom u anke bis-simboli li fihom. il-proġett mużikali ġie afdat f'idejn Mro Dr. John Galea. L-ikbar qanpiena għandha n-nota ta' Fa2 u nibqgħu sejrin għal La, Do, Fa, Sol, La, Sib sa Do4. B'dawn in-noti jistgħu jindaqqu sew l-Ave Maria ta' Fatima, dik ta' Lourdes u melodiji oħra fosthom Verġni Mbierka u oħrajn. Id-dijametru ta' dawn il-qniepen ivarja minn 2069mm għal 1700, 1478, 1162, 1060, 960, 920 sa 833mm, filwaqt li l-piż tagħhom hu ta' 5280, 3100, 2150, 1100, 860, 660, 580, 450 kilogrammi. Dawn il-qniepen ser ikunu jindaqqu sew tradizzjonalment bil-ħabel jew bl-idejn kif ukoll bi mrietel elettriċi kkontrollati minn arloġġ elettroniku. Ser ikun hemm ukoll żewġ qniepen li jkunu jduru biex jindaqqu f'ċelebrazzjonijiet partikulari bħalma huma t-tiġijiet u l-magħmudijiet. - minn Vince Caruana Il-faċċata tal-qniepen hija ddedikata lill-Beatitudnijiet. Fil-Beatitudnijiet Ġesu: fisser aktar fil-fond il- kmandamenti tat-tieni tavla. Huma joħorġu li l-valur ta' Alla huwa differenti mill-valur li tagħti d-dinja u jgħidulna min huma dawk li huma vera henjin. Dawn insibuhom fil-Kapitlu 5 tal-Vanġelu skont San Mattew, fid-diskors ta' Ġesu fuq il-muntanja. Għalhekk kull faċċata tirrapreżenta waħda mit-tmien beatitudnijiet. Tikkumplimenta kull disinn tal-beatitudnijiet, insibu l-girlanda li tkompli ssaħħaħ il-ħsieb wara kull beatitudni u tgħaqqad dawramejt id-disinni fuq il-qanpiena kollha. Kull qanpiena għandha l-girlanda partikulari tagħha. L-Ewwel Beatitudni 'Henjin il-fqar fl-ispirtu, għax tagħhom hija s-saltna tas- smewwiet. ' DISINN: 'il-fqar fl-ispirtu' — li ma jiftaħrux quddiem Alla bil-kisbiet tagħhom. Huma fqar minn ġewwa, iħobbu u jilqgħu bis-sempliċità dak li Alla jagħtihom. ifisser ukoll li tkun umli m'Alla: taċċetta dak kollu li jitlob minnek, tindem u terġa' ssib ir-rikonċiljazzjoni tiegħek miegħu. Dan il-ħsieb huwa rrapreżentat mill- kalċi, simbolu tal-Ewkaristija, meta Ġesu xerred demmu għalina fuq is-salib. Din it-tbatija hija rrapreżentata wkoll mill-kuruna tax-xewk. Il-fqar fl-Ispirtu — il- bżonn tal-Ħallieq Divin biex imexxina fit-triq tas-sewwa tidher fis-simbolu tal- 8- Għajnsielem Festa 2011 ħ iskroll tal-Iskrittura Mqaddsa. Is-seba' raġġi madwar il-kalċi huma simbolu tas-seba' doni tal-Ispirtu Qaddis ta' Alla. Dan kollu sabiex iwassalna għat-tgawdija tal-Ġenna, hawn irrapreżentata minn kuruna rjali fin-naħa ta' fuq tad-disinn. GIRLANDA: Il-warda, hekk magħrufa wkoll bħala roża, tintuża fl-arti reliġjuża sabiex tissimbolizza l-ferħ, il-ferħ etern li wieħed jista' jgawdi fil-Ġenna. l It-Tieni Beatitudni 'Henjin l-imnikkta, għax huma jkunu mfarrġa.' DISINN: 'L-imnikkta'— Hemm niket ta' min tilef kull tama li jfarrak lill-bniedem, — L u hemm niket li jigi mix-xokk quddiem il-verità, li jwassal lill-bniedem għall- indiema u biex jerġa' jibda jittama u jħobb mill-ġdid. L-ajkla fi sfond ta' xemx hija simbolu tal-libertà li toffri l-indiema u r-rikonċiljazzjoni m'Alla fil-ħajja. Ġesu hekk għamel: bata, miet, difnuh u qam minn bejn l-imwiet sabiex jerġa' jgħaqqadna m'Alla, hekk muri mis-salib. il-fjamma, simbolu ta' l-Ispirtu s-Santu, li tisfaxxa f'demgħa hija l-konsolazzjoni u l-faraġ ta' l-imnikkta għal dnubhom. GIRLANDA: Ir-rummiena, frotta qisha ballun isfar ħamrani b'kuruna żgħira fuq ir-ras, hija simbolu ta' qawmien, ta' ħajja ġdida u rikonċiljata. Kienet ukoll frotta li tintuża fl-ikla ritwali tal-Għid. It-Tielet Beatitudni Henjin ta' qalbhom ħelwa, għax huma jkollhom l-art bħala wirt DISINN: Dawk ta' qalbhom ħelwa huma l-mansweti, jiġifieri dawkli m'għandhomx qalbhom iebsa u kuraġġjużi. Rapreżentati mill-ħaruf, dawn ipoġġu flimkien il-verità mal-imħabba. Ma jaslu qatt għall-vjolenza għax jafu li Alla huwa magħhom. Hekk juru s-simboli tal-alpha u l-omega: il-ħajja eterna ta' Kristu magħna, u l-huta bl-ICTHUS li tfisser 'Ġesu Kristu, l-Iben t'Alla, is-Salvatur'. Dawn ikollhom 'l-art bħala wirt'— post fil-ħajja dejjiema tal-Ġenna, rapreżentata bl-ilma fl-isfond. i GIRLANDA: L-għeneb, frott tad-dielja, huwa bla dubju ta' xejn sinonimu bħala simbolu tal-Ewkaristija, id-demm ta' Kristu, is-Salvatur. Ir-Raba' Beatitudni 'Henjin dawk li huma bil-ġuħ u l-għatx tal-ġustizzja, għax huma jkunu mxebbgħa.' DISINN: Dawk li għandhom 'il-ġuħ u l-għatx tal-ġustizzja' joqgħodu għassa madwarhom biex ifittxu dak li hu tajjeb, il-ġustizzja vera u l-ġid veru. Hekk juru r-raġġi tat-Trinità ħerġin mill-kewkba ta' Betlehem, neżlin 'l isfel għal fuq il- maxtura. Barra li juru t-twelid ta' Ġesu, l-Ostja bil-Chi-Rho tissimbolizza l-Ġisem ta' Kristu — il-Ħobż tal-ħajja. Is-simbolu tat-Triquetra, il-fidi fit-Trinità Qaddisa, tkompli ssaħħaħ il-fidi li Alla huwa preżenti fl-istorja u l-bniedem mhux imħolli waħdu. GIRLANDA: Il-qamħa, xitla b'zokk irqiq qasbi tagħmel żbula b'għanqud żrieragħ li mnixxef u mitħun isir minnu l-ħobż. Simbolu tradizzjonali tal-Ewkaristija, il-Ġisem ta' Kristu, il-Ħobż ta' dejjem. Għajnsielem Festa 2011-9 Il-Hames Beatitudni 'Henjin dawk li jħennu, għax huma jsibu ħniena. DISINN: Din hija l-kwalità t'Alla li dehret fil-milja tagħha fi Kristu. Alla huwa fidil minkejja l-infedeltà tal-bniedem. Min jaf li Alla jħobbu lest li jsir sinjal ta' ħniena u jwassal il-maħfra lill-oħrajn. Hekk juri l-ġest tal-idejn bis-salib f'nofshom. Ix-xemx tirrappreżenta wkoll is-solidarjetà li wieħed jista' juri f'din il-ħajja biex b'hekk 'isibu l-ħniena' fil-jum tal-ġudizzju. GIRLANDA: il-vjola, xitla bi fjuri mżewqin xi drabi bojod, hija simbolu ta' l-umiltà, il-karatteristika ta' dawk li jħennu. Is-Sitt Beatitudni 'Henjin dawk li huma safja f'qalbhom, għax huma jaraw 'l Alla' DISINN: Ta' 'qalbhom safja' — ma jaħilfux bil-qerq, jgħożżu l-onestà, il-verità u l-ġustizzja. Din is-safa, rappreżentata mis-simboli tal-ġarra bl-ilma u l-ġilju, mhix il-perfezzjoni morali imma s-sempliċità tal-qalb. il-ħamiema, simbolu tal- Ispirtu s-Santu, flimkien mal-Iskrittura Mqaddsa, huma l-għodda tal-bniedem li jrid ikun safi f'qalbu sabiex jingħata kollu kemm hu għal Alla. GIRLANDA: Il-gilju, xitla li l-fjur tagħha tinbet minn basla u twarrad abjad, huwa simbolu tradizzjonalment marbut mal-purità, innoċenza, genwinità u sempliċità, is-suġġett ewlieni ta' din il-beatitudni. Is-Seba' Beatitudni 'Henjin dawk li jġibu l-paċi, għax huma jissejħu wlied Alla.' DISINN: Il-bniedem li jgib il-paċi — il-biċċa xogħol li Alla ħalla f'idejn il-bnedmin. Il-bennejja tal-paċi, hawn rapreżentati mill-ġwienaħ ta' ħamiemu u mill-weraq taż-żebbug, it-tnejn simboli tradizzjonali tal-paċi, huma dawk li jistinkaw u jirsistu xi kultant bi tbatija u b'impenn, hekk murija mix-xabla li tidher fin-nofs. Għalkemm xi drabi jista' jagħti l-fatt li l-bennejja tal-paċi jistgħu jitilfu l-popolarità — tagħhomu jibqgħu weħidhom, dan mhux mitluf għaliex huwa dan li jwassalhom biex jidħlu fil-familja ta' Alla. GIRLANDA: Iż-żebbuġ, siġra komuni ħafna li mill-frotta tagħha jingħasar iż-żejt, huwa bla dubju ta' 'xejn, simbolu sinonimu tal-paċi. It-Tmien Beatitudni 'Henjin dawk li huma ppersegwitati minħabba s-sewwa, ġħax tagħhom hija s-saltna tas-smewwiet. ' : DISINN: L-'ippersegwitati minhabba s-sewwa' jżommu mat-triq it-tajba li jurihom Alla u ma jħallux lilhom infushom jiġu mkaxkra mill-kurrenti tad-dinja. Din il- persekuzzjoni hija rrapreżentata mix-xabla, simbolu ta' protezzjoni u ġustizzja. Isib konsolazzjoni għax il-persekuzzjoni hija sinjal li jinsab man-naha t'Alla, man-naħa tar-rebbieħ. Din ir-rebħa, hekk murija mis-simbolu tal-palm, simbolu ta' rebħa u trijonf, twassal għall-premju: is-saltna tas-smewwiet simbolizzata mit-tlett istilel mdawwra mal-kuruna. GIRLANDA: Il-palm, siġra sabiħa togħla 'l fuq b'weraq kbar u tagħmel frott tawwali (tamar), kien minn żmien ir-Rumani assoċjat ma' rebħ u trijonf. Hekk ġiet adottata fl-arti reliġjuza sabiex tissimbolizza r-rebħ fuq il-ħażen. 10- Għajnsielem Festa 2011 A 8 invokazzjonijiet lill-Madonna minn PAUL A. STELLINI It-tieni faċċata tal-qniepen hija ddedikata għal talb mil-Litanija Lawretana. Allura fiċ-ċirku li nħoloq fin-nome di Maria hemm rappreżentata din it-talba jew relazzjoni mal-isem stess tal- qanpiena. Fuq din in-naħa nsibu wkoll min huma l-benefatturi tal- 4 qanpiena partikulari. QANPIENA 1 Domus Aurea — Dar tad-Deheb ' B'riferenza għad-dar ta' Loreto, id-disinn taċ-ċirku juri xbieha tal- Madonna bil-Bambin u d-dar ta' Loreto, fuq ispirazzjoni ta' disinn simili li hu alto riljiev fil-ġebla fil-faċċata tal-knisja l-qadima. Hija magħmula minn Jean Claude Quinette li għamel il-basso riljiev. Din il-qanpiena hija ddedikata lill-emigranti li ħallew art twelidna għall-ġid tal-familja tagħhom. L-emblema taċ-ċirku tirrapreżenta lill-emigranti fil-ħames kontinenti. QANPIENA 3 Causa Nostrae Laetitiae — Bidu tal-Ferħ tagħna il-ġarar tal-inbid u l-għeneb ifakkru fil-ferħ li ġab l-ilma mibdul fi nbid fit-Tieġ ta' Kana. QANPIENA 4 Mater Salvatoris - Omm il-Feddej Is-salib huwa dejjem is-simbolu perfett ta' Kristu. QANPIENA 5 Mater Misericordiae — Omm il-Ħniena Din hija marbuta wkoll mal-Beatitudni ta' din il-qanpiena li ssejjaħ hienja lil dawk li jħennu. Turi l- qalb minfuda bis-sejf tal-Omm tagħna Addolorata, omm il-ħniena, f'relazzjoni wkoll mal-isem stess tal- qanpiena. QANPIENA 6 Mater Purissima — Omm l-iżjed safja Din ukoll hija marbuta mal-beatitudni tal-istess qanpiena. Il-Ħamiema u l-ilma ġieri jissimbolizzaw is-safa. QANPIENA 7 Regina Pacis — Sultana tal-Paċi F'relazzjoni mal-beatitudni tal-qanpiena. Marija hija msejħa s-Sultana tal-Paċi. QANPIENA 8 Mater Ecclesiae — Omm il-Knisja L-isem tal-Qanpiena Maria Francesca ifakkarna f'San Franġisk li sema' leħen il-Mulej isejjaħlu: 'Franġisku mur ibni l-Knisja tiegħi.' Il-figura tal-knisja parrokkjali ta' Għajnsielem turi s-sejħa li għandna biex nibnu flimkien il-Knisja ħajja fir-raħal ta' Għajnsielem. Hemm ukoll simboli tas-salib tal-kavallieri b'dekorazzjoni magħhom li tpoġġew in-naħa t'isfel ta' kull qanpiena. Dari kienet issir il-konsagrazzjoni biż-żejt tal-Griżma fl-erbat irjieħ tal-qanpiena. Din m'għadiex issir. Minflok dan il-ġest liturġiku, fuq dawn il-qniepen tpoġġew erbat islaleb, wieħed f'kull riħ. Hemm ukoll is-slaleb dekorattivi għall-emblemi tal-kunjomijiet tal-benefatturi u l-motif mis-salib tal- kavallieri b'salib gotiku fuqu biex jikkumplimenta l-emblemi. Id-disinni kollha inħadmu fil-basso riljiev mill-artist minn Villedieu les Poelċs, Jean-Claude Quinette It-tmien qniepen għandhom ukoll kuruna li sservi biex jiġu mdendlin minnha. It-teknika u l-metodu ta': kif tfondi l-funderija Cornille-Havard jagħtu lill-kuruna dik is-saħħa meħtieġa biex iġġorr il-piż tal-qanpiena sħiħa. Dawn il-kuruni ġew imżejna b'anġli sbieħ li ġew immudellati mis-Sur Joseph Chetcuti. Fl-aħħarnett, il-qniepen gew indurati minn Rudolph Cauchi. L-induratura saret b'folja tad-deheb 24k u tpoġġiet f'partijiet prinċipali li jeżaltaw id-disinni . mA Għajnsielem Festa 2011-11